OpenLLM-France/wikimedia huggingface dataset:
# Brandon Lee

Brandon Bruce Lee (Oakland, Kalifornia, 1965eko otsailaren 1a - Wilmington, Ipar Carolina, 1993ko martxoaren 31) estatubatuar aktore eta borroka arteetako artista bat izan zen.
Bruce Lee aktore eta borroka arteetako artista ospetsuaren eta Linda Lee Cadwell (jaiotzez Emery) irakaslearen semea zen, bai eta Lee Hoi-chuen hongkondar opera abeslariaren biloba eta Shannon Lee aktore, borroka arteetako artista eta enpresaburuaren anaia ere.

## Filmografia

Filma :
| Urtea | Filma | Pertsonaia | Oharrak |
| 1985 | Crime Killer | Gangsterra | Krediturik gabe |
| 1986 | Legacy of Rage | Brandon Ma | Izenburu alternatiboa: Long Zai Jiang Hu |
| 1989 | Laser Mission | Michael Gold | Izenburu alternatiboak: Mercenary Man, Soldier of Fortune |
| 1991 | Showdown in Little Tokyo | Johnny Murata | |
| 1992 | Rapid Fire | Jake Lo | |
| 1994 | The Crow | Eric Draven/The Crow | Filmaketan zehar tiroz hila |
Telebista :
| Urtea | Telefilma/Telesaila | Pertsonaia | Oharrak |
| 1986 | Kung Fu: The Movie | Chung Wang | Telefilma |
| 1987 | Kung Fu: The Next Generation | Johnny Caine | |
| 1988 | Ohara | Kenji | Atala: What's in a Name |

## Kanpo estekak

* IMDBko fitxa irakurgai (Ingelesez)
* Datuak: Q211462
* Multimedia: Brandon Lee / Q211462
# Brandon udalerria, Jackson konderria (Iowa)

Brandon udalerria Ameriketako Estatu Batuetako Iowa estatuko udalerri bat da, Jackson konderrian. Azken zentsuaren arabera 247 biztanle zituen.

## Ekonomia

2020ko zentsuaren arabera, Brandon udalerriak 78 etxebizitza zeuden. Per capita diru-sarrerak 24.380 estatubatuar dolar ziren.

## Kanpo estekak

* Datuak: Q898200
# Boikivskeko raiona

Boikivskeko (ukraineraz: Бойківський район) Ukrainako raion edo barruti bat da Donetskeko oblastean.
1.300 km²-ko azalera du.
Hiriburua Boikivske hiria da.

## Demografia

2010eko kalkuluen arabera, guztira 35058 biztanle zituen.

## Beste datu batzuk

KOATUU kodea 1424800000 da, 87100 posta kodea eta +380 6279 telefonoaren aurrizkia.

## Erreferentziak

* Ukrainako Estatistika Bulegoa. (ukraineraz)

## Kanpo estekak

* Webgune ofiziala.
* Datuak: Q2628116
* Multimedia: Telmanove Raion / Q2628116
# Boijmans Van Beuningen Museoa

Boijmans Van Beuningen Museoa Herbehereetako Rotterdam hiriko arte-museo bat da. Rotterdam erdialdeko Museumparken kokatuta dago, Kunsthal eta Historia Naturalaren Museotik gertu.
Museoa 1849 urtean ireki zuten. Bertan Frans Jacob Otto Boijmans (1767-1847) eta Daniël George van Beuningen (1877-1955) lanen bildumak daude, baita Erdi Arotik gaur egungo arte bitarteko lanak ere; besteak beste Rembrandt, Claude Monet, Vincent van Gogh, eta Salvador Dalíren lanak aurki ditzakegu.

## Historia

Museoa 1849 sortu zen eta hasiera batean Boymans Museum izena zuen; izan ere, Frans Jacob Otto Boijmansen (1767-1847) bilduma biltzen zuelako. Jatorrizko museoaren bilduma gehiena 1864ko sutean galdu egin zen.
1958an Daniël George van Beuningen (1877-1955) enpresaburuaren bilduma gaineratu zitzaion, eta ordudanik Boymans-van Beuningen Museoa da haren izena. 1996an ortografia-aldaketa egin zuten, eta, azkenik, behin betiko izena Museum Boijmans Van Beuningen da.

## Ezaugarriak

Museoak era askotako bilduma du, Erdi Arotik hasita gaur egungo arteraino. Bilduma gehiena aipatutako bi bilduma pribatuei esker osatua izan da baina urteetan zehar beste hainbatek ere lagundu izan dute.
Erakusketa iraunkorreko artista ezagunenak honako hauek diraː Hieronymus Bosch, Pieter Bruegel the Elder, Rembrandt, Claude Monet, Wassily Kandinsky, Vincent van Gogh, Maurizio Cattelan, Paul Cézanne, René Magritte, Salvador Dalí, Mark Rothko, Edvard Munch , eta Willem de Kooning.
Beste alde batetik, paper lanetan (irarlanak, marrazkiak, litografiak, etab.) Erdi Arotik gaur egunera osatzen duen munduko bilduma aberatsenetarikoa da.

## Administrazioa

Sjarel Ex da museoko zuzendaria 2004 geroztik.
2013an, museoak 292.711 bisitari izan zituen eta Holandan bisita gehien zituen museoetatik 14. tokian egon zen.

## Erreferentziak

* ↑ Museum Boijmans Van Beuningen, Stadsarchief Rotterdam.
* ↑ Henny de Lange, "Het mare-offensief van Sjarel Ex werkt", Trouw.

## Kanpo-estekak

* Media lotutako Museum Boijmans Van Beuningen at Wikimedia Commons
* Webgune ofiziala
* Datuak: Q679527
* Multimedia: Museum Boijmans Van Beuningen / Q679527
# Boikot

    Artikulu hau protesta moduari buruzkoa da; musika taldea gaitzat duena beste hau da: «Boikot (musika taldea)»
Boikota pertsona edo enpresa baten produktuak erosteari edota saltzeari uko egitea da, baita beste edozein merkataritza-harreman izateari uko egitea ere. Halaber, herrialdeen aurkako boikotak ere badaude, ekimena herrialde batean ekoiztutako produktuen aurka egiten denean. Boikota, hortaz, gizabanako, enpresa edota herrialdeen aurkako presio eta protesta modua da.

## Kanpo estekak

* Datuak: Q179366
* Multimedia: Boycotts / Q179366
# Boiko Borisov

Boiko Metodiev Borisov (bulgarieraz: Бойко Методиев Борисов; Bankia, 1959ko ekainaren 13a) bulgariar politikaria da, Bulgaria Europan Garatzearen Aldeko Herritarrak (GERB) alderdiaren fundatzailea, 2017ko maiatzaren 4tik Bulgariako lehen ministro kargua duena. Horren aurretik, beste bi aldiz bete zuen kargu bera, 2009tik 2013ra, eta 2014tik 2017ko urtarrilera. Sofiako alkatea izan zen 2005-2009 bitartean.

## Erreferentziak

* ↑ Boyko Metodiev Borisov, cidob.org
* Datuak: Q57775
* Multimedia: Boyko Borisov / Q57775
# Bojana Popović

Bojana Popović (Petrović jaioa; Niš, Jugoslavia, 1979ko azaroaren 20a) montenegroar eskubaloi jokalari ohia da. Askoren ustez, azken hamarkadako emakumezkoen eskubaloiko jokalaririk onena da, nahiz eta ez duen aintzatespen ofizialik jaso.Emakumezkoen EHF Txapeldunen Liga Budunicost-ekin eta Montenegroko talde nazionalarekin 2012ko Joko Olinpikoetan zilarrezko domina bat irabazi ondoren, Bojanak eskubaloitik erretiratzea erabaki zuen. Hala ere, 2016ko ekainean, Popovićek iragarri zuen erretirotik aterako zela, eta Montenegroko eskubaloiko talde nazionalak hautatzeko aukera izango zuela, Rio de Janeiroko 2016ko Udako Joko Olinpikoetan lehiatzeko.

## Kirol ibilbidea

Bojana Popović Serbiako HC Naisa Niš taldean hasi zen jolasten 11 urte zuelarik. Beranduago Montenegoko Budućnost Podgorica taldean jolastu zuen lau denboraldiz. 2002an, Popović-ek Slagelse DT daniar taldearekin sinatu zuen momentu horretan Anja Andersen entrenatzaile zegoelarik. Talde honekin zenbait txapelketa irabazi zituen: hiru aldiz Champions League-a , EHF Cup behin, hirutan Danish Championship-go urrea eta daniar kopa behin.
2006/07 denboraldiaren amaieran, Popović-ek Viborg HK taldearekin sinatu zuen. Bera Viborg-era iritsi zenetik, bi Danish Championship urre eta bi daniar kopa irabazi zituen. Eta 2009 bere laugarren Champions League titulua irabazi zuen, lehenengoa Viborg taldearekin.

## Taldearen emaitzak
### Kluba

* Champions League
    Irabazlea 2004, 2005 eta 2007 (Slagelse); 2009, 2010 (Viborg) eta 2012 (ŽRK Budućnost T-Mobile)
* EHF Cup
    Irabazlea 2003 (Slagelse)
* Danish Championship
    Urrea 2003, 2005 eta 2007 (Slagelse); 2008, 2009 eta 2010 (Viborg)
* Danimarkako Kopa
    Irabazlea 2003 (Slagelse); 2007 eta 2008 (Viborg)
* Serbiako eta Montenegroko Txapelketa
    Irabazlea 1999, 2000, 2001 eta 2002 (Buducnost Podgorica)
* Serbiako eta Montenegroko Kopa
    Irabazlea 2000, 2001 eta 2002 (Buducnost Podgorica)
* Montenegroko Txapelketa
    Irabazlea 2011, 2012
* Montenegroko Kopa
    Irabazlea 2011, 2012

### Selekzioa

* 2001eko Munduko Txapelketa
    Brontzezko domina (Jugoslavia)
* 2012ko Udako Olinpiar Jokoak
    Zilarrezko domina

## Sariak eta errekonozimendua

Eskubaloiko ibilbidean, Bojana Popović munduko jokalaririk onena bezala hartu zuten askok. Danimarkako Eskubaloi Federazioak lau aldiz aukeratu du Urteko Jokalari. Popovic-en banakako sariak eta lorpenak honako hauek dira:
* Danimarkako urteko jokalaria 2004, 2005, 2007 eta 2008
* 2003/04 eta 2004/05 Danimarkako Ligako goleatzaile onena
* Txapeldunen Ligako goleatzaile onena 2004, 2005 eta 2007an
* "Cup Fighter" ( danieraz: Pokalfighter ) 2008
* Montenegroko urteko kirolaria : 2012

## Kanpo estekak

* Datuak: Q272265
# Bojan Adamič

Bojan Adamič (Ribnica, 1912ko abuztuaren 9a - Ljubljana, 1995eko azaroaren 3a) Esloveniako musikagilea izan zen, jazz konposatzailea hain zuzen ere.

## Biografia

Bojan Adamič Ribnican jaio zen eta 1941ean piano ikasketak egin zituen Ljubljanako Musika Akademian.
Bigarren Mundu Gerran Esloveniako erresistentzia antifaxistaren alde egin zuen eta 1943an esloveniako partisanoen parte izan zen. Alemaniarren eraso batean zauritu egin zuten eta basera eraman zuten Askatasun Frontearen irratian musika jartzeko lana emanez.

## Lana

RTV Slovenia Big Band-eko lehenengo zuzendaria izan zen eta Postojnako leizearen birirekitze kontzertuan izan zen 1945ean.
Hasieratik jazz musika gogoko zuen arren flmetako musika bandak egitear ekin zion. 200 filme baina gehiagotan konposatu zuen musika, Elovenian ezezik, Estatu Batuetan, Hungarian, Suitzan, Alemanian, Frantzian eta Britainia Handian.
* Datuak: Q891134
* Multimedia: Bojan Adamič / Q891134
# Bojana Milenković

Bojana Milenković, (Belgrad, Serbia, 1997ko martxoaren 6a), boleibolean lehiatzen den kirolari serbiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen boleibolean Serbiako taldearekin, AEBren eta Brasilen atzetik.
Tokion, honako hauek osatzen zuten taldea: Bianka Buša, Mina Popović, Slađana Mirković, Brankica Mihajlović, Maja Ognjenović, Ana Bjelica, Maja Aleksić, Milena Rašić, Silvija Popović, Tijana Bošković, Bojana Milenković eta Jelena Blagojević-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoak, estalia |

## Erreferentziak

* ↑ «Bojana Milenković» olympedia.org (Ingelesez)
* ↑ «Bojana Milenković» WorldofVolley-en (Ingelesez)

## Kanpo estekak

* Datuak: Q41799261
* Multimedia: Bojana Milenković / Q41799261
# Bojador (hiria)

Bojador (arabieraz: بوجدور‎) Mendebaldeko Saharako hiria da.
Hasieran izen bereko lurmuturraren ondoan zegoen arrantzaleen herrixka 1976tik aurrera hazi eta 2004an 36.843 biztanle zituen.

## Herri eta hiri senidetuak

* Ketta (Ghana), 2009

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q599897
* Multimedia: Bojador / Q599897
# Bojadła udalerria

Bojadła ([[:Media:|]] (Audio·[[:Image:|info]])) Poloniako Lubuszeko voivoderriko landa-udalerri bat da, Zielona Góra barrutian kokatuta. 102,27 km²ko azalera du eta 2017ko datuen arabera 3292 biztanle zituen.

## Kanpo estekak

* Udalaren webgunea
* Datuak: Q773106
* Multimedia: Gmina Bojadła / Q773106
ieaLubuszeko voivoderriko udalerriak :
# Bojan Krkić

Bojan Krkić Pérez (serbieraz: Бојан Кркић Перез; 1990eko abuztuaren 28a - ), ezagunagoa Bojan izenarekin, Katalunian jaiotako futbolaria da. Gaur egun Deportivo Alavesen jokatzen du, Stoke Cityren lagapenaren ondorioz.
Txikitan Bartzelona FCan jokatzen zuen, gazte mailako kategoriatan. 17 urte eta 19 egun zituela jokatu zuen lehen partida lehen taldearekin, Lionel Messik ezarritako erekorra gaindituz. Lehen denboraldi horretan 12 gol sartu zituen 48 partidatan. Lau urte pasa zituen Camp Noun jokatzen, 41 gol sartu zituelarik 162 partidatan. 2011an AS Romak fitxatu zuen, 12 milioi euro ordianduta. Erroman zegoela 37 aldiz jokatu zuen eta 7 gol sartu zituen 2011-12 denboraldian. Hurrengo urtean lagata jokatu zuen AC Milanen, hiru gol sartuz 27 partidatan.
Romak ez zuen bere kontratua luzatu eta, beraz Bartzelonara itzuli zen, berriro lagata Amsterdamgo Ajaxera joan zen arte. 2014an Stoke Cityk fitxatu zuen, 1,8 milioi euro ordainduz.
* Datuak: Q179172
* Multimedia: Bojan Krkić / Q179172
# Bojano

Bojano Italiako udalerri bat da. Campobassoko probintzian kokatuta dago, Molise eskualdean. 7.393 biztanle ditu, 52,63 kilometro koadroko azaleran banatuta.

## Mugakideak

Bojanok honako udalerri hauekin egiten du muga:
Colle d'Anchise Macchiagodena San Gregorio Matese San Massimo San Polo Matese Sant'Elena Sannita Spinete

## Kanpo estekak

* Datuak: Q277374
* Multimedia: Bojano (Italy) / Q277374
# Bridge of Allan

Bridge of Allan, Eskoziako gaeleraz: Drochaid Alain eta eskozieraz: Brig o' Allan, Eskoziako udalerri bat da, Stirling konderrian.

## Kanpo estekak

* Datuak: Q187892
* Multimedia: Bridge of Allan / Q187892
# Brideswell (Roscommon konderria)

Brideswell (Roscommon konderria) Irlandako udalerri bat da, Roscommon konderrian dagoena.

## Kanpo estekak

* Datuak: Q4966159
# Bridge Creek (Oklahoma)

Bridge Creek Oklahomako herri bat da. Grady konderrian kokatua dago. 2010ean 336 biztanle zituen, 4,24 kilometro koadrotan banatuta.

## Ikus, gainera

* Grady konderria

## Kanpo estekak

* Datuak: Q3475764
# Bridge City (Texas)

Bridge City Texasko hiri bat da. Orange konderrian kokatua dago. 2010ean 7.840 biztanle zituen, 16,06 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q913618
# Brideswell (Aberdeenshire)

Brideswell, Eskoziako gaeleraz: Tobar Bhrìde, Eskoziako herri bat da, Aberdeenshire eremu administratiboan.

## Kanpo estekak

* Datuak: Q3979
# Bridge (karta-jokoa)

Bridge (brɪdʒ ahoskatua) lau pertsonaren artean, bi biren kontra jokatu ohi den karta-jokoa da. 1880an Konstantinoplan asmatu edo jokatzen zen, eta gero Frantziara eta ingeles hizkuntzako herrialdeetara zabaldu zen. Karta-joko frantsesekin jokatzen da, 52 kartakoa, 13 banatuz jokalari bakoitzari. Sei eskualditik gora zenbat egingo enkantean jarriz hasten da. Enkantea irabazi duenak arrasto edo triunfo bat aukeratzen du, edo, puntu gehiago irabazi nahi izanez gero, ez du aukeratzen batere. Gero, lagunak kartak agerian ipintzen ditu, eta jokoari ekiten zaio. Eskualdi bakoitzean aurrena atera denak jarri duen koloreari jarraitu behar zaio, mota hartakorik izanez gero hark agintzen baitu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q188966
* Multimedia: Bridge (card game) / Q188966
# Bridge of Alford

Bridge of Alford, Eskoziako herri bat da, Aberdeenshire eremu administratiboan.

## Kanpo estekak

* Datuak: Q15059176
# Bridge of Cally

Bridge of Cally, Eskoziako herri txiki bat da, Perth eta Kinross eremu administratiboan.

## Kanpo estekak

* Datuak: Q913641
* Multimedia: Bridge of Cally / Q913641
# Bridge

Bridge terminoak adiera zenbait ditu:
* informatika edo telekomunikazioetan, Zubi (informatika) edo sare zubiari deitzen zaio;
* Bridge karta jokoa ere izan daiteke.

## Toponimoak

* Bridge, Ingalaterrako Kent konderrikoa.
* Bridge of Allan, Eskoziako lekua.
# Bridge (Kornualles)

Bridge, kornubieraz: Ponsjulyan, Ingalaterrako Kornualles konderriko herri bat da.

## Kanpo estekak

* Datuak: Q4966174
* Multimedia: Bridge, Cornwall / Q4966174
# Boto erabilgarri

Hauteskundeen soziologian, boto erabilgarria, batzuetan boto estrategiko ere deitua, hasiera batean boto eman nahi luketen hautagai edo alderdiak ordezkaritza aski handia lortzeko aukera txikiak dituela usteagatik, azkenean beste hautgai bati emandako botoa da.

## Kanpo estekak

* Datuak: Q1141155
* Multimedia: Tactical voting / Q1141155
# Boto

    Artikulu hau iritzia edo erabakia emateko ekintzari buruzkoa da; beste esanahietarako, ikus «Boto (argipena)».
Botoa edo boza eskualde, barruti edo elkarte bateko pertsona edo talde batek aukera zenbaiten artean bere lehentasuna agertzeko, iritzia emateko edo erabakia adierazteko ekintza da. Botoa emateko ekintzari bozkatzea edo bozketa deritzo (edo, Ipar Euskal Herrian, bozka). Demokrazian, botoa unibertsala, askea, baliokidea eta sekretua izan behar da.

## Kanpo estekak

* Datuak: Q189760
* Multimedia: Voting / Q189760
# Boto zuri

Boto zuria hauteskunde edo erreferendum batean hiritarrak har dezakeen boto-erabaki bat da, aukera guztietatik bat bera ere gustatzen ez zaiola adierazten duena.
Boto zuria eman ahal izateko,, hiritarrak botoa ematera joan behar du eta herrialde bakoitzean horretarako bete behar diren baldintza bete behar ditu. Irudian ez bezala, boto zuria normalean ez da egoten boto-paperetan, eta boto zuria eman nahi duen hiritarrak azal hutsa sartzen du boto-kutxan, edo barruan paper zuri bat duena. Leku askotan, ordea, boto zuriak ez dira kontatu ere egiten eta ez dute inolako ondoriorik.
Boto zuria ez da nahasi behar abstentzioarekin: abstentzioak botorik ez ematea esan nahi du; alegia, abstentziora jotzen duen hiritarrak ez du botorik ematen eta ez du parte hartzen bozketan bere botoarekin.

## Kanpo estekak

* Datuak: Q2345115
# Botoi

    Beste esanahi batzuen berri izateko, ikus: «Botoi (argipena)»
Botoia arropak lotzeko balio duen elementu txiki bat da, alkandorak eta jakak bereziki. Oro har, botoiak biribilak eta lauak izaten dira, baina forma eta tamaina ezberdinetakoak daude. Zurez, metalez, edo, berrikiago, plastikoz eginak dira. Botoia, arroparen mutur batean dagoen botoi-zulo batetik pasatzerakoan lotzen da.

## Ezaugarriak

Bi edo lau zuloko botoiak dira arruntenak, baina badira atzealdean zulo bakar batetik lotzen direnak ere, beste batzuk ez bezala, aurrealderantz igarotzen ez dena.
Botoiak ez dira bakarrik biribilak edo lauak. Hainbat eratako diseinuak daude, testura eta amaitze ezberdinak dituztenak. Blusa eta berokietan erabilitako botoi asko, jatorrizko arroparen oihal berarekin forratuak izan dira.
Janzki askok, alkandora eta galtzak bezala, kalitate hoberenekotzat jotzen den arropak bereziki, botoi gehigarriak eramaten dituzte, janzkiaren zati ez nabarmen batean.

## Historia

Lehen une batean, botoiak, janzkiei josten zitzaien disko apaingarri batzuk baino ez ziren, eta ez zuten janzkia lotzeko funtziorik. Lehen botoiak, orain ezagutzen diren bezala, soinberen oskolak izan ziren, tailatuak eta zulatuak. K.a. 2000. urtean datatuak daude eta Indus ibaiaren ibarrean aurkitu dira.
Greziarrek eta erromatarrek ere erabili zituzten botoi apaingarriak, zurez edo oskolez egindakoak. Europar aztarnategietan, bolizko botoiak eta urrez edo sartutako harribitxiz estalitako landutako hezurrak aurkitu dira. Kasu hauetako bakar baten ere ez ziren janzkiak lotzeko erabili.
* Amishek, euren konbentzimendu propioagatik, ez dute botoirik erabiltzen euren janzkietan
* Botoiak, bildumagintzako elementuak izan daitezke.

## Kanpo estekak

* Datuak: Q160464
* Multimedia: Buttons (clothing) / Q160464
# Botoi-zulo

Botoi-zuloa botoiak sartzeko zuloak dira, jantziak ixtearren. Bi motako botoi-zuloak dira: lehenengoa, egun arruntena dena, zuloa izango den lekuan ebakia egitea da, eta ebaki hori brodatuz sendotzea; bigarrena, bereziki Asian erabiltzen dena, begizta jostea da, zeinetik botoia sartuko den.

## Kanpo estekak

* Datuak: Q2017717
* Multimedia: Buttonholes / Q2017717
# Botniako golkoa

Botniako golkoa (finlandieraz: Pohjanlahti, suedieraz: Bottniska viken) Itsaso Baltikoko ipar-muturreko golkoa da, Åland uhartearen iparraldean, Finlandia eta Suediaren artean dagoena. Urak nahiko hotzak dira, eta ez oso sakonak.

## Etimologia

Antzinako eskandinavieraz Botn hitzak "badia" edo "golkoa" esan nahi du. Suediarrek Bottenviken deitu zuten eta honen latinizazioa da gaur egungo Bothnia izena.

## Geografia

Botniako golkoak 725 kilometroko luzera du eta zabalera 80 eta 240 kilometro artekoa da, guztira 117.000 km²-ko azalera hartzen duelarik.
Ez da sakona, 60 metroko batez besteko sakonera baino ez baitu, sakonera maximoa ere 295 metrokoa du. Honetaz gain kontutan hartu behar da isostasia prozesuaren eraginez lurralde guztia gorantz doala eta ondorioz sakonera urtetik urtera txikiagoa izaten ari da, azalera ere bai noski. Mende bakoitzeko 80 cm altxatzen da lurra batez beste.
Gazitasunaren gradiente bat bada hegoaldetik iparraldera jaisten dena. Negu partean golkoa izoztu egiten da, bost hilabete inguru irauten duhorrela.

## Ibaiak

Golkoaren ertz bietan hainbat ibai itsasoratzen dira.
| Ibaia | Luzera | Itsasportua |
| Kemijoki | 552 km | Kemi |
| Dalälven | 520 km | Gävle |
| Torne | 510 km | Tornio |
| Ume | 470 km | Umeå |
| Ångerman | 460 km | Kramfors |
| Lule | 450 km | Luleå |
| Kalix | 450 km | Kalix |
| Ljusnan | 430 km | Ljusne |
| Indalsälven | 420 km | Klingerfjärden |
| Skellefte | 410 km | Skellefteå |
| Kokemäenjoki | 121 km | Pori |
| Oulujoki | 107 km | Oulu |

## Hiri handienak

| | Hiria | Biztanleria (2016-17) |
| 1 | Oulu | 201.124 |
| 2 | Pori | 84.779 |
| 3 | Umeå | 84.761 |
| 4 | Luleå | 76.770 |
| 5 | Gävle | 75.451 |
| 6 | Vaasa | 66.876 |
| 7 | Sundsvall | 51.354 |
| 8 | Rauma | 39.612 |

## Ekonomia

Botniako golkoa inguratzen duen lurraldea taiga basoz estalia dago eta beraz egurgintza jarduera ekonomiko garrantzitsua da.
Itsasportu garrantzitsuak ere badaude, esaterako, Finlandian Rauma, Kokkola eta Tornio eta Suedian Gävle, Luleå, Skellefteå, Sundsvall eta Umeå. Arrantza, berriz, ez da asko garatu bi arrazoi nagusirengatik: neguan golkoa izoztu egiten delako eta kutsadura arazoengatik. Arro nahiko itxia izanik Atlantiar Ozeanoko urekin ez da nahasten eta merkurio eta PCB mailak nahiko altuak dira.

## Iruditegia

* Ilunabarra Finlandiako ertzean.
* Izotz-hauslea Botniako golkoan.
* Raumako itsasportua.
* Oulu inguruko uharteak.
* Ume ibaiaren estuarioa.
* Luleå.
* Åland uharteak, hegoaldeko muga.

## Erreferentziak

* ↑ 159. araua. Europako toponimia fisikoa. Euskaltzaindia (Noiz kontsultatua: 2012-02-13).
* ↑ (Suedieraz) 58 (Svensk etymologisk ordbok). 1922 (Noiz kontsultatua: 2017-11-29).
* ↑ Bottenvikens skärgård. 2013-10-05 (Noiz kontsultatua: 2017-11-29).
* ↑ "Table 4. Statistics on international shipping 2014". .
* ↑ Lur entziklopedietatik hartua.

## Kanpo estekak

* Datuak: Q122574
* Multimedia: Gulf of Bothnia / Q122574
# Botniako itsasoa

Botniako itsasoa (suedieraz: Bottenhavet; finlandieraz: Selkämeri) Itsaso Baltikoko itsasoa da, Botniako badiaren hegoaldean kokaturik, Finlandiako mendebaldearen eta Suediako ekialdearen artean dagoena. Hegoaldean Åland itsasoa eta Uhartediaren itsasoa ditu. Bere 79.000 km²-ko azalean dauden portu nagusiak Finlandiako Rauma eta Pori eta Suediako Gävle eta Sundsvall dira.

## Erreferentziak

* ↑ 159. araua. Europako toponimia fisikoa. Euskaltzaindia (Noiz kontsultatua: 2012-02-13).
* ↑ http://www.fao.org/fishery/resources/aquaculture/en
* ↑ http://www.fao.org/3/a-i4899e.pdf

## Kanpo estekak

* Datuak: Q1649939
* Multimedia: Bothnian Sea / Q1649939
# Boto-txartel

Boto-txartela hautesleek hauteskundeetan botoa ematen duten boto-orria da; izan ere, hauteskundeetan erabiltzen den paper-orria da. Hauteslekuetan dauden hautetsontzietan sartzen dira

## Kanpo estekak

* Datuak: Q905151
* Multimedia: Ballot papers / Q905151
# Boto (argipena)

Boto hitzak adiera zenbait ditu:
* botoa, iritzia emateko ekintza;
* kristautasunean, boto erlijiosoak, adierazten den erlijiozko konpromisoa;
* boto, Amazonaseko izurde mota bat;
* Boto, Burkina Fasoko herria.
# Botoi (argipena)

Botoi hitzak adiera zenbait ditu:
* Botoia, jantziak lotzeko elementua.
* Botoi edo sakagailua, sakatzerakoan zirkuitu elektriko baten eragiten duen elementua.
# Boolavogue

Boolavogue, Boolavoge edo Boleyvogue (irlanderaz: Buaile Mhaodhóg) Irlandako udalerri bat da, Wexford konderrian dagoena. 2006ko erroldaren arabera 9.538 biztanle zituen.

## Kanpo estekak

* Datuak: Q4098695
* Multimedia: Boolavogue / Q4098695
# Booker (Texas)

Booker Texasko herri bat da. Lipscomb konderrian kokatua dago. 2010ean 1.516 biztanle zituen, 2,71 kilometro koadrotan banatuta.

## Ikus, gainera

* Lipscomb konderria

## Kanpo estekak

* Datuak: Q974450
* Multimedia: Booker, Texas / Q974450